CELEX: 52011XP0110
Language: lv
Date: 2011-03-24 00:00:00
Title: Peter Praet (BE) iecelšana Eiropas Centrālās bankas Valdes locekļa amatā Eiropas Parlamenta 2011. gada 24. marta lēmums par Padomes ieteikumu par Eiropas Centrālās bankas Valdes locekļa iecelšanu (00003/2011 – C7-0058/2011 – 2011/0802(NLE))

17.8.2012   
            
            
               LV
            
            
               Eiropas Savienības Oficiālais Vēstnesis
            
            
               CE 247/41
            
         Ceturtdiena, 2011. gada 24. martsPeter Praet (BE) iecelšana Eiropas Centrālās bankas Valdes locekļa amatā
   P7_TA(2011)0110
   Eiropas Parlamenta 2011. gada 24. marta lēmums par Padomes ieteikumu par Eiropas Centrālās bankas Valdes locekļa iecelšanu (00003/2011 – C7-0058/2011 – 2011/0802(NLE))
   2012/C 247 E/14
   
      Eiropas Parlaments,
   
               —
            
            
               ņemot vērā Padomes 2011. gada 15. februāra ieteikumu (00003/2011),
            
         
               —
            
            
               ņemot vērā Līguma par Eiropas Savienības darbību 283. panta 2. punkta otro apakšpunktu, saskaņā ar kuru Eiropadome ar to ir apspriedusies (C7-0058/2011),
            
         
               —
            
            
               ņemot vērā Reglamenta 109. pantu,
            
         
               —
            
            
               ņemot vērā Ekonomikas un monetārās komitejas ziņojumu (A7-0064/2011),
            
         
               A.
            
            
               tā kā ar 2011. gada 18. februāra vēstuli Eiropadome apspriedās ar Eiropas Parlamentu par Peter Praet iecelšanu Eiropas Centrālās bankas Valdes locekļa amatā uz astoņu gadu pilnvaru termiņu no 2011. gada 1. jūnija;
            
         
               B.
            
            
               tā kā Parlamenta Ekonomikas un monetārā komiteja pārbaudīja amata kandidāta atbilstību, jo īpaši ņemot vērā Līguma par Eiropas Savienības darbību 283. panta 2. punktā noteiktās prasības un saistībā ar minētā līguma 130. panta prasību par ECB pilnīgas neatkarības nodrošināšanu, un tā kā novērtēšanas procesā komiteja no kandidāta saņēma dzīves aprakstu, kā arī atbildes uz viņam nosūtīto rakstisko anketu;
            
         
               C.
            
            
               tā kā komiteja 2011. gada 16. martā rīkoja pusotru stundu ilgu kandidāta uzklausīšanu, kuras laikā viņš uzrunāja komiteju un pēc tam atbildēja uz komitejas locekļu jautājumiem,
            
         
               1.
            
            
               apstiprina Padomes ieteikumu Eiropadomei par Peter Praet iecelšanu Eiropas Centrālās bankas Valdes locekļa amatā;
            
         
               2.
            
            
               uzdod priekšsēdētājam šo lēmumu nosūtīt Eiropadomei un Padomei.